《拟束皙补亡诗 其四 由庚》
清代·吴敦仁

由庚由庚，同我太平。二仪交泰，万物咸亨。天运若枢，王则成之。

万道如砥，民则行之。薄海内外，晏之清之。清晏无波，玉烛调和。

韪我皇风，壤祝衢歌。由王之庚，无偏无党。由王之庚，引恬引养。

作者简介：吴敦仁，清道光年间（1821～1850）人士，生平不详。以下诗作收录于徐宗干编，海东书院刊印之《瀛州校士录》。